Olympe Bhély-Quénum
Store norske leksikon,Språk og litteratur,Litteratur i verden,Afrikas litteratur,Benins litteratur
Olympe Bhély-Quénum er en av de mest kjente forfatterne fra Benin. Han har også arbeidet som journalist og tidsskriftredaktør.
Kristendom og afrikanske tradisjoner Bhély–Quénums bøker behandler eksistensielle problemer med utgangspunkt i kolonialismen og i motsetningene mellom det tradisjonelle og det moderne Afrika. Hans mor var voodoo-prest og bøkene hans er særlig preget av spenningene mellom voodoo-religionen og en kristen virkelighetsoppfatning. Romaner Bhély-Quénum er særlig kjent for romanene sine. Blant disse kan nevnes Un piège sans fin (1960, «En felle uten grenser»), Le Chant du lac (1965, «Innsjøens sang»), L'Initié (1979, «Den innvidde»), Les Appels du vodou (1994, «Kalleropene fra Voodoo»), Un enfant d'Afrique (1997, «Et barn fra Afrika») og C'était à Tigony (2000, «Det skjedde i Tigony»). I La Naissance d'Abikou (1998, «Abikous fødsel») forestiller han seg at fortelleren kan følge tankene til et foster mens det ennå befinner seg i morens mage. En forsvarer av afrikansk kultur Bhély-Quénum har også skrevet litteraturvitenskapelige essayer og arbeidet med kulturspørsmål innenfor rammen av Organisasjonen for afrikansk enhet (OAU). Han har fått flere utmerkelser for sin innsats for Benins og Afrikas kultur. Les mer i Store norske leksikon Benins litteratur